Eric Comrie

Eric Comrie (*6. júl, 1995, Edmonton, Alberta, Kanada) je kanadský profesionálny hokejový brankár, ktorý aktuálne pôsobí v tíme Winnipeg Jets v National Hockey League. V roku 2017 získal zlatú medailu na Majstrovstvách sveta a v roku 2015 striebornú medailu na Majstrovstvá sveta hráčov do 20 rokov. 

 Kariéra 
Comrie hokejovo vyrastal v meste Los Angeles a svoju juniorskú kariéru zavŕšil v tíme Tri-City Americans v elitnej kanadskej juniorskej lige Western Hockey League. V roku 2014 bol vyhlásený do druhého All-Star tímu súťaže.

Kanadu na juniorskej úrovni reprezentoval v roku 2013 na Hlinka Gretzky Cupe, kde získal zlatú medailu, ktorú získal aj na Majstrovstvá sveta hráčov do 20 rokov v roku 2015. 

Do NHL bol draftovaný v roku 2013 tímom Winnipeg Jets v 2. kole (celkovo ako 59.).

V decembri 2013 bol Winnipegom podpísaný na trojročný nováčikovský kontrakt a svoju seniorskú kariéru začal v sezóne 2014/2015 v tíme St. John's IceCaps v American Hockey League. Do roku 2021 pôsobil najmä AHL, najslávnejšie v tíme Manitoba Moose (kam sa IceCaps presťahoval).

Svoj NHL debut zažil 6. apríla 2017 proti Columbus Blue Jackets. Comrie urobil 35 zákrokov z 39 striel, ale Jets prehrali 4:5. Vo Winnipegu odchytal v prvých rokoch iba niekoľko zápasov a v októbri 2019 bol zapísaný na waiver listinu, odkiaľ ho stiahol klub Arizona Coyotes. Za Arizonu však neodchytal ani jeden zápas a už na konci novembra bol vymenený do Detroitu Red Wings. Tu odchytal iba 3 zápasy, v ktorých nedokázal vyhrať a v decembri bol znova zapísaný na waiver, odkiaľ ho späť stiahli Winnipeg Jets. Do prvého tímu sa však nedostal a sezónu 2019/2020 dohral v Manitobe v AHL. 

V januári 2021 bol znova zapísaný Winnipegom na waiver, odkiaľ ho stiahli New Jersey Devils, za ktorých odchytal jediný zápas, ktorý však vyhral. Už vo februári bol  znova zapísaný na waiver listinu, odkiaľ ho znova stiahol Winnipeg. Sezónu 2020/2021 znova dokončil na "farme" v Manitobe.
vľavo|náhľad|Comrie v drese Buffala Sabres
Ročník 2021/2022 bol jeho prvý, ktorý celý strávil v NHL, keď sa v organizácii Winnipegu stal náhradníkom hviezdneho Connora Hellebuycka. Predstavil sa v 19 zápasoch, v ktorých si udržal 92,0% úspešnosť zákrokov a vychytal 10 výhier. Po sezóne mu uplynul jendoročný kontrakt s Jets a na dvojročnom kontrakte v hodnote 1,8 milióna ročne sa dohodol s Buffalom Sabres.

V Buffale sa Comrie výkonnostne trápil a v sezónach 22/23 a 23/24 osciloval medzi prvým tímom a Rochesterom Americans v AHL. V lete 2024 sa znova raz vrátil do Winnipegu, ktorý s ním podpísal dvojročný kontrakt v ročnej hodnote 825 tisíc dolárov. V tíme sa vrátil do pozície náhradníka Connora Hellebuycka a počas sezóny 25/26 sa stal prechodne dokonca prvým brankárom tímu, keď sa Hellebuyck zranil. Kým v ročníku 24/25 sa jeho výkonnosť vrátila na úroveň z minulosti v aktuálnom ročníku sa trápi. 

 Osobný život 
Jeho manželkou je Haley Hull. V roku 2023 sa im narodila dcéra. 

Comrie je z hokejovej rodiny. Jeho otec Bill Comrie pôsobil v juiniorskom hokeji a vlastnil v 90-tych rokoch, spolu so svojimi bratmi Fredom a Johnom tím San Diego Gulls. Ericov brat Ty Comrie pôsobil so svojim bratom v juniorských súťažiach. Spoločne vyrastali v Los Angeles a neskôr nastupovali za tím Tri-City Americans vo WHL. Ty hral na pozícii centra.

V NHL si zahrali jeho dvaja nevlastní bratia Paul a Mike Comrie. Paul, hrajúci na pozícii centra odohral 15 zápasov za Edmonton Oilers a Mike, ktorý bol taktiež centrom, odohral v NHL až 589 zápasov za celkovo 6 tímov. Pripísal si 168 gólov, 197 asistencií a 365 bodov.

Hokeju sa krátko venoval aj jeho bratranec Dan Comrie, ktorý pôsobil v americkej najvyššej juniorskej lige USHL.

 Referencie 

Kategória:Narodenia v 1995
Kategória:Narodenia 6. júla
Kategória:Hokejisti draftovaní klubom Winnipeg Jets
Kategória:Účastníci MS v hokeji 2017
Kategória:Brankári Winnipeg Jets
Kategória:Brankári New Jersey Devils
Kategória:Brankári Detroit Red Wings
Kategória:Brankári Buffalo Sabres
Kategória:Kanadskí hokejoví brankári
Kategória:Kanadskí hokejisti